**Referat af bestyrelsesmøde i Fiskbæk onsdag den 11. november 2020**

Deltagere: Anne Marie Thomsen (58), Birgit Bannas (52), Sønke Lorenzen (30), Kirsten Friis Hansen (62), Jens Vedsted-Hansen (60) samt suppleanterne Ulla Thundal (56) og Gerda Nygaard Jensen (36).

1. Valg af referent: Jens
2. Underskrivelse af referat: Referat fra mødet 6. oktober 2020 blev underskrevet.
3. Siden sidst
4. Opfølgning på arbejdsdagen: Havearbejdet den 24. oktober forløb godt, og der blev klaret mange opgaver. Gartner Mulvad er netop blevet færdig med sin del af efterårsarbejdet. Vi besluttede at købe flis til bedet mod Nyvej, men vente med at lægge det på indtil arbejdet på vejen er overstået.
5. Rotter og fuglefodring: Der er blevet fanget tre rotter ved nr. 42. Der er konstateret fodring på et fuglebræt i nærheden, og dette er ifølge kommunens rottebekæmper med til at tiltrække rotter. Vi besluttede derfor at indskærpe forbuddet mod fodring af fugle på hele Fiskbæks areal.
6. Vandskaden i nr. 40: Anne Marie oplyste, at der ventes resultater af fugtmåling i betongulvet sidst på ugen. Derudfra skal der tages stilling til, hvor meget og hvordan gulvet skal repareres.
7. Basketkurven ved gavlen til nr. 40 er gået i stykker, og den uheldige bruger har lovet at få den repareret. Det bliver desuden undersøgt, om det er muligt at finde en anden placering til basketkurven.
8. Der er fortsat pligt til at betale 500 kr. pr. gang, hvis man ikke deltager i de obligatoriske arbejdsdage. Det er valgfrit, om man vil betale kontant eller ved bankoverførsel.
9. Plan for udskiftning af varmtvandsbeholdere

Varmtvandsbeholderne i nr. 28-34 blev udskiftet tirsdag den 10., og VVS-firmaet vil snarest sende os en plan for resten af udskiftningerne. De næste fire-fem varmtvandsbeholdere ventes udskiftet i uge 47, og der bliver givet besked til de berørte beboere så snart vi kender datoen.

1. Opdatering af vedligeholdelsesplan

Vedligeholdelsesplanen blev gennemgået og opdateret med henblik på det arbejde, der skal udføres i 2021 og evt. i 2022. Anne Marie og Ulla vil kontakte de håndværkere, som vi får brug for til de næste opgaver, for at indhente tilbud på arbejdet.

1. Diskussion om evt. udskiftning af forsikringsselskab

Som led i overvejelser om nyt forsikringsselskab besluttede vi at afholde et møde med det nuværende selskab, Topdanmark, i begyndelsen af 2021 for at drøfte vilkårene og muligheden for forbedringer.

1. Julearrangement

Vi var enige om, at det pga. coronasituationen desværre er nødvendigt at opgive afholdelse af det fælles Fiskbæk-julearrangement i år.

1. Rengøring af affaldscontainerne

Bestyrelsen takkede Sønke og Sola, som har rengjort affaldscontainerne, inklusive den til haveaffald, i tirsdags. Sola har givet tilsagn om fremover at deltage i rengøringen.

Haveaffaldscontaineren vil først blive tømt igen i slutningen af marts 2021 og kan derfor ikke bruges i de kommende måneder.

1. Planlægning af budgetmøde og generalforsamling

Punktet blev udsat til næste bestyrelsesmøde.

1. Eventuelt

Det blev oplyst, at Tulls rosentræsbænk nu står ved gavlen til nr. 42 til fri afbenyttelse for dem, der vil nyde udsigten.

Der var fremkommet forslag om fældning af det store grantræ ved bækken. Vi var enige om, at træet gerne må blive fældet og evt. bruges som juletræ i haven i år.

Ulla har taget dugene fra drivhuset ind og vasket dem. Hun vil opbevare dem indtil foråret, og i mellemtiden kan man låne dem ved henvendelse til Ulla.

Anne Marie havde modtaget henvendelser fra andelsboligforeningen på vores nabogrund (Bredgade 108-16), som gerne vil mødes med os for at få fastlagt skellet mellem de to grunde og for at drøfte fældning af planter og træer i skelområdet.

1. Næste møde

Vi aftalte at holde næste bestyrelsesmøde tirsdag den 8. december kl. 19.00 hos Anne Marie.